ANC verbied joernalis oor omstrede twietSkermskoot van Carien du Plessis se Twitter-blad Die ANC het Donderdag gesê hy gaan regstappe doen teen die vryskutverslaggewer Carien du Plessis, nadat sy ook verbied is om die party se 104 jaar-vieringe by te woon ná ŉ omstrede twiet. “Ons is in gesprek met ons prokureurs om regstappe teen haar in te stel,” het Zizi Kodwa, woordvoerder van die ANC, gesê. “Enige regstappe, insluitend dat ons haar dagvaar.” Die party het vroeër aangedui sy word verbied om die viering in Phokeng buite Rustenburg by te woon en haar akkreditasie is gekanselleer. Du Plessis het geskryf: “Seems Rusty News Cafe will be a choice hangout for pantypreneurs and tenderpreneurs at this weekend’s #ANC104 bash.” Die twiet het wye reaksie op Twitter uitgelok en talle persone het gesê die woord “pantypreneur” is seksisties en vernederend vir swart vroue. Kodwa het gesê die ANC beskou die twiet as ŉ belediging vir die party en sy lede. Du Plessis het later in ŉ twiet om verskoning gevra en gesê sy besef die woord “pantypreneur” was problematies. Talle persone het Du Plessis ook verdedig en een persoon het aangedui dat ‘n ANC-lid reeds in 2012 die woord “pantypreneur” gebruik het en niks daarvan gekom het nie. Du Plessis se omstrede uitlating kom in ŉ week waar rassistiese uitsprake op sosiale media skerp veroordeel word. Seems Rusty News Cafe will be a choice hangout for pantypreneurs and tenderpreneurs at this weekend's #ANC104 bash pic.twitter.com/PFy5upj4Bg — carien du plessis (@carienduplessis) January 7, 2016 I realise the term “pantypreneur” is problematic. Thank you for the engagement and my unqualified apologies for using it in my tweet. — carien du plessis (@carienduplessis) January 7, 2016 Pantypreneurs are already on over supply re-Ghallager policy conference — President Anele Mda (@Neza4real) June 25, 2012